ธนาคารกรุงศรี ชนะประมูลธุรกิจสินเชื่อรายย่อยซิตี้แบงก์ 6 หมื่นล้านบาท
เมื่อไม่กี่ชั่วโมงที่ผ่านมา สำนักข่าว Bloomberg ได้รายงานว่าธนาคารกรุงศรีอยุธยา จำกัด (มหาชน) หรือ BAY ได้ชนะการประมูลชนะการประมูลซื้อพอร์ตธุรกิจสินเชื่อรายย่อยของซิตี้กรุ๊ปใประเทศไทย ซึ่งคาดการณ์มูลค่าอยู่ที่ 2 พันล้านดอลลาร์สหรัฐ หรือราว 6.7 หมื่นล้านบาท
7 ธ.ค. 2564

ธนาคารกรุงศรี ชนะประมูลธุรกิจสินเชื่อรายย่อยซิตี้แบงก์ 6 หมื่นล้านบาท /โดย ลงทุนแมน
เมื่อไม่กี่ชั่วโมงที่ผ่านมา สำนักข่าว Bloomberg ได้รายงานว่าธนาคารกรุงศรีอยุธยา จำกัด (มหาชน) หรือ BAY ได้ชนะการประมูลชนะการประมูลซื้อพอร์ตธุรกิจสินเชื่อรายย่อยของซิตี้กรุ๊ปในประเทศไทย ซึ่งคาดการณ์มูลค่าอยู่ที่ 2 พันล้านดอลลาร์สหรัฐ หรือราว 6.7 หมื่นล้านบาท
เนื่องจาก BAY เป็นผู้ประกอบการที่มีความเชี่ยวชาญและเป็นผู้นำในธุรกิจสินเชื่อรายย่อยโดยเฉพาะธุรกิจบัตรเครดิตและสินเชี่อส่วนบุคคล ในขณะที่กระบวนการโอนธุรกิจคาดว่าจะแล้วเสร็จในช่วงครึ่งปีแรกของปี 65
นอกจากนั้น การขายพอร์ตธุรกิจของซิตี้กรุ๊ปในประเทศอื่น ๆ ก็มีผู้ที่มีความเป็นไปได้ ว่าจะมารับช่วงกิจการต่อแตกต่างกันไป
-สินทรัพย์ในอินโดนีเซีย คือ United Overseas Bank
-สินทรัพย์ในมาเลเซีย คือ Standard Chartered
-สินทรัพย์ในจีน คือ Fubon Financial Holding
อย่างไรก็ตาม การเจรจาทั้งหมดนี้ก็ยังไม่ใช่การตัดสินใจสุดท้าย และยังมีการต่อรองกับผู้สนใจที่จะมารับช่วงต่อรายอื่น ๆ อยู่
ทั้งนี้ ซิตี้กรุ๊ป ก็ได้ชี้แจงว่าสาเหตุ ที่ต้องการขายธุรกิจกลุ่ม Consumer Banking ในเอเชียบางส่วนออกไป ก็เป็นเพราะต้องการโฟกัสในธุรกิจที่ทำกำไรได้ดีกว่า อย่าง Investment Banking โดยเฉพาะกลุ่ม Wealth ที่จะดำเนินการบริหารจากศูนย์กลางที่ตั้งอยู่ใน สิงคโปร์ ฮ่องกง ลอนดอน และสหรัฐอาหรับเอมิเรตส์
โดยทางซิตี้กรุ๊ปคาดว่า จะทำการขายกิจการสินเชื่อรายย่อย ทั้งหมด 13 แห่ง กระจายไปตั้งแต่ เอเชีย ยุโรป ตะวันออกกลาง และ แอฟริกา คิดเป็นมูลค่ารวมกันกว่า 2.4 แสนล้านบาท
ภายหลังจากมีการรายงานว่า BAY เป็นผู้ชนะการประมูล
พอร์ตธุรกิจสินเชื่อรายย่อยซิตี้แบงก์ในช่วงบ่ายวันนี้
หุ้นของ BAY ก็ได้ปรับตัวเพิ่มขึ้นและปิดตลาดที่ +4.29% 
หรือคิดเป็นมูลค่า ที่เพิ่มขึ้นราว 1.1 หมื่นล้านบาท ทันที..
╔═══════════╗
Blockdit เป็นแพลตฟอร์ม สำหรับนักอ่าน และนักเขียน
ที่มีผู้ใช้งาน 2 ล้านคน ลองใช้แพลตฟอร์มนี้เพื่อได้ไอเดียใหม่ๆ
แล้วอาจพบว่าสังคมนี้เหมาะกับคนเช่นคุณ
Blockdit. Ideas Happen. 
╚═══════════╝
ติดตามลงทุนแมนได้ที่
Website - 
Blockdit - 
Facebook - 
Twitter - 
Instagram - 
Line - 
YouTube - 
Spotify - 
Apple Podcasts - 
Soundcloud - 
Reference
-